ai4bharat/Pralekha huggingface dataset:
وزارت دفاع
لیفٹیننٹ جنرل منوج پانڈے نے ہندوستانی فوج کے آرمی اسٹاف کے نائب سربراہ کا عہدہ سنبھالا
لیفٹیننٹ جنرل منوج پانڈے پی وی ایس ایم، اے وی ایس ایم، وی ایس ایم نے یکم فروری 2022 کو فوجی اسٹاف کے نائب سربراہ کا عہدہ سنبھال لیا ہے۔
قومی دفاعی اکیڈمی کے ایک سابق طالب علم لیفٹیننٹ جنرل منوج پانڈے نے دسمبر 1982 میں انجینئرس کور  میں کمیشن حاصل کیا۔ جنرل آفیسرس نے ، جموں وکشمیر کی لائن آف کنٹرول پر حساس پلّن والا سیکٹر میں آپریشن پراکرم کے دوران ایک انجینئر ریجیمنٹ کی کمان کی تھی۔ انھوں نے کیمبرلی  کے اسٹاف کالج سے گریجویشن کیا تھا اورہائر کمان  اور قومی دفاعی کالج  کورسز بھی کئے ہوئے ہیں۔
اپنے 39 سالہ شاندار فوجی کیریئر میں انھوں نے انتہائی اہم اور چیلنجنگ کمان سنبھالی ہیں نیز مختلف کارروائی جاتی ماحول میں ان کی تقرری ہوئی ہیں جن میں مغربی تھیئٹر میں اسٹرائک کور کی ایک انجینئر بریگیڈ، جموں وکشمیر میں لائن آف کنٹرول کے ساتھ انفینٹری بریگیڈ، مغربی لداخ کے انتہائی اونچائی والے علاقے میں ماؤنٹین ڈویژن، شمال مشرق میں ایک کور ، انڈومان اور نکوبار کمان کے کمانڈر ان –چیف اور مشرقی کمان کے جنرل آفیسر کمانڈنگ ان-چیف کی حیثیت سے مختلف کمانیں سنبھالی ہیں۔
ان کے عملہ جاتی حصولیابی میں شمال مشرق میں ایک ماؤنٹین بریگیڈ کے بریگیڈ میجر، فوجی سکریٹری کی برانچ میں اسسٹنٹ ملیٹری سکریٹری ، اعلیٰ اونچائی والے علاقے میں ایک ماؤنٹین ڈویژن کے کرنل کیو اور ہیڈکوارٹرس مشرقی کمان میں بریگیڈ جنرل اسٹاف  کی حیثیت سے خدمات شامل ہیں۔ان جنرل آفیسر نے ایتھوپیا اور ایریٹیریا میں اقوام متحدہ کے مشن میں چیف انجینئر کے طور پر بھی خدمات انجام دی ہیں۔ ان کی تقرری میں، فوجی ہیڈکوارٹرس میں ملیٹری آپریشنز ڈائریکٹوریٹ میں ایڈیشنل ڈائرکٹر جنرل ، ہیڈکوارٹرس جنوبی کمان میں چیف آف اسٹاف اور فوجی ہیڈکوارٹرس میں ڈائرکٹر جنرل ڈسیپلین سیریمونیل اور ویلفیئر کی حیثیت سے بھی خدمات شامل ہیں۔
ان کی نمایاں خدمات کے لیے انھیں پدم وششٹ سیوا میڈل، اتی وششٹ سیوا میڈل، وششٹ سیوا میڈل، چیف آف آرمی اسٹاف کمنڈیشن اور دو مرتبہ سی او جی –ان-سی کمنڈیشن ایوارڈ سے نوازا گیا ہے۔
لیفٹیننٹ جنرل منوج پانڈے نے فوجی عملے کے نائب سربراہ لیفٹیننٹ جنرل سی پی موہنتی سے اپنے عہدے کا چارج لیا ہے جو فوج میں انتہائی نمایاں اور شاندار کیریئر کی چار دہائیاں مکمل کرنے کے بعد31 جنوری 2022 کو خدمات سے سبکدوش ہوئے ہیں۔
سائنس اور ٹیکنالوجی کی وزارت
کھلی دنیا میں عالمی تبدیلی کے ساتھ رفتار برقرار رکھنے کے لئے ایک کھلی سائنس پالیسی کی ضرورت ہے: سائنس انجینئرنگ ریسرچ بورڈ سکریٹری
سائنس انجینئرنگ ریسرچ بورڈ  كے سكریٹری اورڈیپارٹمنٹ آف سائنس اینڈ ٹیکنالوجی)ڈی ایس ٹیایس ٹی آئی( کے ذریعے ایک متحرک منظر نامے کی تشکیل کے ذریعے نافذ العمل ایک کھلی سائنس پالیسی کی ضرورت پر روشنی ڈالی اور کہا کہ یہ عمل سی ایس آئی آر این آءی ایس سی پی آر میں بند سے کھلی دنیا کی طرف عالمی تبدیلی کے ساتھ رفتار برقرار رکھنے میں ایک اہم کردار ادا کر سکتا ہے۔
ڈاکٹر گپتا نے تمام متعلقہ اور ایس ٹی آئی ماحولیاتی نظام سے پیدا کیا كردہ قسم کے ڈیٹا کے مرکزی ذخیرے کے طور پر نیشنل ایس ٹی آئی آبزرویٹری کی ترقی کی اہمیت پر بھی روشنی ڈالی جیسا کہ ایس ٹی آئی پالیسی نیز انڈیا سائنس اینڈ ٹیکنالوجی آرکائیو میں تجویز کیا گیا ہے۔ وہ سی ایس آئی آر این آئی ایس سی پی آر کے ون ویک ون لیب پروگرام میں بطور مہمان خصوصی خطاب کر رہے تھے۔
انہوں نے ایس ٹی آئی پالیسی کے مسودے میں سائنسدانوں اور محققین کے ساتھ ساتھ دیگر اسٹیک ہولڈروں کی ایک وسیع رینج کو عملاً شامل کرنے کے بارے میں تبادلہ خیال کیا تاکہ اسے جامع بنایا جا سکے۔
تقریب کے دوران نیشنل نالج ریسورس کنسورشیم پر توجہ مرکوز کرتے ہوئے، ڈی ایس ٹی اور سی ایس آءی آر این آءی ایس سی پی آر کے درمیان مفاہمت کی ایک یادداشت پر دستخط کیے گئے۔ تقریب كے دوران این کے آر سی کے 21 سال پر محیط ایک رپورٹ اور دو خصوصی جرائد - انڈین جرنل آف بائیو کیمسٹری اینڈ بائیو فزکس اور انڈین جرنل آف انجینئرنگ اینڈ میٹریل سائنسز کے اولین شماروں كی رونماءی كی گئی۔
سی ایس آءی آر این آئی ایس سی پی آر كی ڈائریکٹر پروفیسر رنجنا اگروال اور سی ایس آءی آر سی جی سی آر آئی سی ایس آئی آر این آءی ایس سی پی آر كی ڈائریکٹر ڈاکٹر سمن کماری مشرا کے ساتھ ڈی ایس ٹی اور سی ایس آءی آر کے عہدیداروں نے ون ویک ون لیب پروگرام )او ڈبلیو او ایل) میں حصہ لیا۔ اس تقریب میں مختلف پبلشرز کی نمائش کے ساتھ ایک علمی نمائش بھی پیش کی گئی۔
او ڈبلیو او ایل کے پیچھے كار فرما نظریہ سائنسی برادری کے اندر انضمام کو فروغ دینا اور بڑے معاشرے کے ساتھ خلا کو ختم کرنا ہے۔ او ڈبلیو او ایل ریسرچ لیبز کو معاشرے کے ساتھ جڑنے اور یہ ظاہر کرنے کے قابل بناتا ہے کہ ان کا کام عوامی بھلائی کی سرگرمی ہے۔
صحت اور خاندانی بہبود کی وزارت
بھارت نے کووڈ-19 کے بچاؤ کےلئے ٹیکہ کاری مہم کے تحت 36 کروڑروپے سے زیادہ ٹیکے لگاکر ایک اہم سنگ میل حاصل کیا ہے
گزشتہ 24 گھنٹے میں 43,733 نئے معاملوں کی خبر ملی ہے
بھارت میں زیر علاج مریضوں کی تعداد کم ہوکر 4,59,920 رہ گئی ہے ، یہ تعداد کُل کیسوں کے ایک اعشاریہ 50 فیصد پر مشتمل ہے
یومیہ متاثر ہونے والے افراد کی شرح  گزشتہ ایک مہینے سے 5 فیصد سے بھی کم درج ہورہی ہے
نئی دہلی، 07 جولائی2021: ایک تاریخی کامیابی حاصل کرتے ہوئے بھارت میں ٹیکہ کاری کی مہم کے تحت مجموعی طور پر 36کروڑسے زیادہ ٹیکے لگائے جاچکے ہیں۔آج صبح سات بجے تک دستیاب عبوری رپورٹ کے مطابق 47,07,778 سیشنز کےذریعہ کُل 36,13,23,548 ٹیکے لگائے جاچکے ہیں۔گزشتہ 24 گھنٹے کےدوران 36,05,998ٹیکے لگائے گئے ہیں۔
ان میں شامل ہیں :
|
|
حفظان صحت سے متعلق کارکنان
|
|
پہلاٹیکہ
|
|
1,02,36,072
|
|
دوسرا ٹیکہ
|
|
73,43,749
|
|
پیش پیش رہنے والے صحت کارکنان
|
|
پہلاٹیکہ
|
|
1,76,16,750
|
|
دوسرا ٹیکہ
|
|
97,45,413
|
|
19سال سے 44سال کی عمر کے افراد
|
|
پہلاٹیکہ
|
|
10,47,29,719
|
|
دوسرا ٹیکہ
|
|
30,47,880
|
|
45 سال سے 59سال کی عمر کے افراد
|
|
پہلاٹیکہ
|
|
9,17,29,358
|
|
دوسرا ٹیکہ
|
|
2,06,95,452
|
|
60 سال سے زیادہ عمر کے افراد
|
|
پہلاٹیکہ
|
|
6,93,94,933
|
|
دوسرا ٹیکہ
|
|
2,67,84,222
|
|
میزان
|
|
کووڈ-19 ٹیکہ کاری کی ہمہ گیری کا نیا مرحلہ 21 جون 2021کو شروع ہوا ہے۔ مرکزی حکومت ، پورے ملک میں کووڈ-19 سے بچاؤ کی ٹیکہ کاری کے دائرے میں توسیع کرنے اور اس کی رفتار میں تیزی لانے کے تیئں عہد بند ہے۔
بھارت میں گزشتہ 24 گھنٹے میں43733 نئے معاملے سامنے آئے ہیں۔
مسلسل دس روز سے ایک دن میں 50 ہزار سے بھی کم معاملے درج ہوئے ہیں۔مرکز اور ریاستوں اور مرکز کے زیر انتظام علاقوں کے ذریعہ مسلسل اورتال میل قائم کرکے کی گئی کوششوں کے نتیجے میں ایسا ہوا ہے۔
بھارت میں زیرعلاج مریضوں کی تعداد میں مسلسل کمی کا مشاہدہ کیا جارہا ہے۔ آج ملک میں کُل 4,59,920 مریض زیر علاج ہیں۔
گزشتہ 24 گھنٹے میں کُل 4,437 معاملے کم ہوئے ہیں اور اب زیرعلاج مریضوں کی تعداد ملک میں کل متاثر ہونے والے معاملوں کی محض 1.50فیصد رہ گئی ہے۔
بھارت میں جیسے جیسے لوگ کووڈ-19 انفیکشن سے صحت یاب ہونے جارہے ہیں، ایک دن میں صحت یاب ہونے والوں کی تعداد مسلسل 55دن سے ایک دن میں سامنے آنے والے کیسوں سے زیادہ درج ہورہی ہے ۔ گزشتہ 24 گھنٹے میں 47.240 مریض صحت یاب ہوئے ہیں۔
گزشتہ 24 گھنٹے کے دوران یومیہ نئے معاملوں کے مقابلے 3000سےزیادہ 3507 شفایابیاں درج کی گئی ہیں۔
اس عالمی وبا کی شروعات کے بعد سے اس وائرس سے متاثر ہونے والے کل مریضوںمیں سے 2.97,99,534 افراد پہلے ہی کووڈ-19سے صحتیاب ہوچکے ہیں اور گزشتہ 24 گھنٹے میں47.240 مریض شفایاب ہوئے ہیں۔اسط طرح مجموعی شفایابی کی شرح بہتر ہوکر 97.18 فیصدہوگئی ہے،جس سے مسلسل اضافی کے رجحان کا اظہار ہوتا ہے۔
ملک میں ٹیسٹ یا طبی جانچ کی سہولیات میں خاطر خواہ اضافے کے ساتھ ہی ملک میں گزشتہ 24 گھنے کے دوران کُل 19,07,216ٹیسٹ کئے گئے ۔ بھارت میں اب تک مجموعی طورپر 42.33 کروڑسے زیادہ  ٹیسٹ کئے جاچکے ہیں۔
ایک جانب تو پورے ملک میں طبی جانچ کی صلاحیت میں اضافہ کیا گیا ہے۔ہفتہ وار متاثرہ افراد کی شرح میں مسلسل کمی کا مشاہدہ کیا جارہا ہے۔ ہفتہ وار متاثرہ شرح اس وقت 2.39 فیصد ہوئی ہے ۔اس طرح مسلسل 16 روز سے ایک دن میں متاثر ہونے والے افراد کی شرح تین فیصدسے کم درج ہورہی ہے اور ایک مہینے سے 5 فیصد سے کم درج ہورہی ہے۔
ریلوے کی وزارت
ریلوے نے ستمبر 2020 سے جون 2021 تک لگاتار 10 مہینوں میں سابقہ متعلقہ مہینوں کے مقابلے میں سب سے زیادہ لدائی کا ریکارڈ قائم کیا ہے
انڈین ریلوے نے جون 2021 کے مہینے میں بھی مال برداری اور آمدنی کے معاملے میں تیز رفتار کو برقرار رکھا ہے
جون 2021 میں انڈین ریلوے کی مال برداری 112.65 ملین ٹن تھی جو جون 2019  کے مقابلے میں 11.19 فیصد زیادہ ہے اور اسی مدت میں جون 2020  کے مقابلے میں 20.37 فیصد زیادہ ہے
جون 2021 میں ، ہندوستانی ریلوے نے مال برداری سے 11186.81 کروڑ روپے حاصل کئے۔ جون 2020 کے مقابلہ میںیہ بھی 26.7 فیصد زیادہ ہے
کوویڈ کی آزمائش سے گزرنے کے باوجود مال برداری کے اعداد و شمار انڈین ریلوے کی جون 2021 میں کمائی اور لدائی کی تیز رفتار برقرار رہی۔
انتہائی یک سوئی کے تحت جون 2021 کے میں انڈین ریلوے کی مال برداری 112.65 ملین ٹن تھی جو جون 2019  کے مقابلہ میں جو ایک عام سال تھا، 11.19 فیصد زیادہ ہے اور اسی مدت میں جون 2020  کے مقابلہ میںیہ لدائی 20.37 فیصد زیادہ رہی
جون 2021 کے دوران نقل و حمل کی جانے والی اہم اشیا میں 50.03 ملین ٹن کوئلہ ، 14.53 ملین ٹن خام لوہا، 5.53 ملین ٹن کچا لوہا اور تیار شدہ اسٹیل، 5.53 ملین ٹن غذائی اجناس، 4.71 ملین ٹن کھاد ، 3.66 ملین ٹن معدنی تیل، 6.59 ملین ٹن سیمنٹ  اور 4.28 ملین ٹن کلینکرشامل ہیں۔
جون 2021 کے مہینے میں ، انڈین ریلوے نے مال برداری سے 11186.81 کروڑ روپے کمائے۔ یہ بھی جون 2020  کے مقابلہ میں 26.7 فیصد زیادہ ہے اور جون 2019  کے مقابلہ میںیہ 4.48 فیصد زیادہ ہے۔
یہ بات قابل ذکر ہے کہ ریلوے کی مال برداری کو نہایت پرکشش بنانے کے لئے انڈین ریلوے میں کئی رعایات اور چھوٹ بھی دی جارہی ہے۔
واضح رہے کہ موجودہ نیٹ ورک میں مال بردار ٹرینوں کی رفتار بھی بڑھائی گئی ہے۔
مال بردار گاڑیوں کی رفتار میں بہتری سے تمام متعلقین کے اخراجات کی بچت ہوئی ہے۔ پچھلے 19 مہینوں میںیہ رفتار دوگنی ہوگئی ہے۔
کوویڈ 19 کو انڈین ریلوے نے اپنی کارکردگی کو ہمہ جہت طور پر بہتر بنانے کیلئے ایک موقع کے طور پر استعمال کیا ہے۔
<><><><><>
ش ح،ع س، ج
U.No. : 6140
(Visitor Counter : 129
وزیراعظم کا دفتر
وزیر اعظم نے ہندواڑہ میں شہید ہونے والے فوجیوں اور سیکیورٹی اہلکاروں کو خراج عقیدت پیش کیا
نئی دہلی 03 مئی : وزیر اعظم جناب نریندر مودی نے جموں و کشمیر کے ہندواڑہ میں شہید ہونے والے بہادر فوجیوں اور سیکیورٹی اہلکاروں کو خراج عقیدت پیش کیا ہے۔
وزیر اعظم نے کہا ’’ ہندواڑہ میں شہید ہونے والے ہمارے بہادر فوجیوں اور سکیورٹی اہلکاروں کو خراج عقیدت۔ ان کی بہادری اور قربانی کو کبھی فراموش نہیں کیا جائے گا۔ انہوں نے پوری لگن سے قوم کی خدمت کی اور ہمارے شہریوں کے تحفظ کے لئے انتھک محنت کی۔ ان کے کنبوں اور دوستوں کے تئیں اظہار تعزیت‘‘۔
یو پی ایس سی
مشترکہ دفاعی خدمت امتحان 2020کے حتمی نتائج
نئی دہلی،1/اکتوبر 2021—یونین پبلک سروس کمیشن کے ذریعہ منعقدہ مشترکہ دفاعی خدمت امتحان، 2020 اور وزارت دفاع کے سروس سلیکشن بورڈ کے ذریعہ منعقدہ انٹرویو کے نتائج کی بنیاد پر جن 192 امیدواروں نے اکتوبر 2021سے شروع ہونےو الے 114ویں قلیل مدتی سروس نصاب  اور  28ویں قلیل مدتی سروس کمیشن خاتون نصاب کے لئے آفیسرس ٹریننگ اکیڈمی چنئی میں داخلے کے لئے حتمی طور سے کوالیفائی کرلیا ہے۔ ان کی فہرستیں، قابلیت کی ترتیب میں درج ذیل دی گئی ہیں۔ 114ویں قلیل مدتی سروس کمیشن نصاب  کی فہرست میں ان امیدواروں کے نام بھی شامل ہیں جنہیں پہلے اسی امتحان کے نتیجے کی بنیاد پر انڈین ملٹری اکیڈمی، دہرہ دون نیول اکیڈمی، ازیمالا، کیرالہ، اور ایئرفورس اکیڈمی ، حیدرآباد  تربیتی کورسوں میں داخلےکے لئے انتخاب کیا گیا تھا۔
حکومت کے ذریعہ نوکریوں کی خالی آسامیوں کی تعداد 114ویں قلیل مدتی سروس کمیشن نصاب  کے لئے 169 اور  28ویں قلیل مدتی سروس کمیشن خاتون  کورس کے لئے 17 ہے۔
اس میرٹ لسٹ کو تیار کرتے وقت امیدواروں کی صحت کی جانچ کے نتائج کو دھیان میں نہیں رکھا گیا ہے۔ تمام امیدواروں کی امیدواری عارضی ہے، ان امیدواروںکی تاریخ پیدائش اور تعلیمی قابلیت کی جانچ آرمی کے ہیڈکوارٹر کے ذریعہ کی جائے گی۔
امیدوار، نتیجے سے متعلق معلومات یونین پبلک سروس کمیشن کی ویٹ سائٹ http://www.upsc.gov.in سے بھی حاصل کرسکتےہیں۔ حالانکہ امیدواروں کے نمبر فائنل رزلٹ، کا اعلان ہونے کے 15 دنوں کے اند ر کمیشن کی ویب سائٹ پر دستیاب ہوں گے اور یہ 30دنوں کی مدت کے لئے دستیاب رہیں گے۔
امیدواروں کا دھیان غیر منتخب امیدواروں کے سلسلہ میں نمبروں اور دیگر تفصیلات کے منظر عام پر لانے کا منصوبہ کی جانب بھی مبذول کی جاتی ہے جس کی تفصیلات کمیشن کی ویب سائٹ پر دستیاب ہے۔ ایسے غیر منتخب امیدوار ، اپنے نمبر ڈاؤن لوڈ کرتے وقت اپنے متبادلوں کا انتخاب کرسکتےہیں۔
یونین پبلک سروس کمیشن اپنے احاطے میں ایگزامینشن ہال کے پاس ایک سہولت کاؤنٹر ہے، امیدوار اپنے امتحان سے متعلق کسی بھی طرح کی معلومات/وضاحت کام کاج کے دنوں میں صبح دس بجے سے شام پانچ بجے کے درمیان ذاتی طور سے یا ٹیلی فون نمبر 011-23385271, 011-23381125۔ اور 011-23098543 سے حاصل کرسکتےہیں۔
ش ح۔ ش ت۔ج
Uno-9606
(Visitor Counter : 128
وزارت خزانہ
کابینہ نے 2020-2019 کے لیے پیداواریت سے جڑے بونس اور غیر پیداواریت سے جڑے بونس کو منظوری دی
نئی دہلی، 21 اکتوبر: وزیر اعظم جناب نریندر مودی کی صدارت میں مرکزی کابینہ نے سال 2020-2019 کے لیے پیداواریت سے جڑے بونس کی ادائیگی کو اپنی منظوری دے دی ہے۔ اس سے ریلوے، ڈاک، دفاع، ای پی ایف او، ای ایس آئی سی وغیرہ جیسے کاروباری اداروں کے 16.97 لاکھ نان- گزٹیڈ ملازمین کو فائدہ ہوگا اور مالیاتی بوجھ 2791 کروڑ روپے ہوگا۔
غیر- پی ایل بی یا ایڈہاک بونس نان- گزٹیڈ مرکزی ملازمین کو دیا جائے گا۔ اس سے 13.70 لاکھ ملازمین کو فائدہ ہوگا اور اس کا مالیاتی بوجھ 946 کروڑ روپے ہوگا۔
بونس کے اعلان سے کل 30.67 لاکھ ملازمین کو فائدہ ہوگا اور کل مالیاتی بوجھ 3737 کروڑ روپے ہوگا۔
پچھلے سال نان- گزٹیڈ ملازمین کو ان کی کارکردگی کے لیے بونس کی ادائیگی عام طور پر دُرگا پوجا / دشہرہ سے پہلے کر دی جاتی تھی۔ حکومت اپنے نان- گزٹیڈ ملازمین کے لیے پیداواریت سے جڑے بونس  اور ایڈہاک بونس کی فوری ادائیگی کا اعلان کر رہی ہے۔
وزارتِ تعلیم
شکشک پَروپہل کے تحت نصاب میں اصلاحات اورقومی نصاب فریم ورک  اوردرس وتدریس کے موضوع پر ایک قومی ویبنار
نئی دہلی، 25 ؍ستمبر 2020:نئی تعلیمی پالیسی  کی نمایاں خصوصیات کو اجاگر کرنے کے لئے شکشک پرو پہل کے تحت 23ستمبر 2020 کو نصاب میں اصلاحات اور قومی نصاب فریم ورک  اوردرس وتدریس کے موضوع پر ایک ویبنار کا انعقادکیا گیا تھا۔شکشک پرو8ستمبر سے 25 ستمبر 2020 تک منایا جارہا ہے تاکہ اساتذہ کی عزت افزائی کی جاسکے اور نئی تعلیمی پالیسی 2020 کو آگے بڑھایا جاسکے ۔اس سیشن کے لئے مستفدین گروپ پری اسکول اور لوور پرائمری ٹیچرس ، اسکولوں کے سربراہان ، والدین ،تمام ریاستوں/ مرکزکےزیر انتظام خطوں کےتعلیمی محکمے تھے۔
اس سیشن میں شرکت کرنے والے ماہرین درج ذیل ہیں:
1۔ پروفیسر ہرشی کیش سیناپتی ، ڈائریکٹر این سی ای آر ٹی ۔
2۔ پروفیسر رنجنا اروڑہ ،سربراہ ،ڈپارٹمنٹ آف ٹیچر ایجوکیشن ، این سی ای آر ٹی 
3۔ پروفیسر انجم سیبیا ، ڈپارٹمنٹ آفٹ ٹیچر ایجوکیشن ، این سی ای آر ٹی ۔
4۔ جناب سلواموتھو کمارن راج کمار ، استاذ ، اندراگاندھی گورنمنٹ ہائی اسکول ، پڈوچیری اور ایک قومی ٹیچر ایوارڈ یافتہ
پروفیسر ہرشی کیش سیناپتی ، ڈائریکٹر این سی ای آر ٹی نے این ای پی -2020 کے نقطہ نظر کے لحا ظ سے نصاب اوردرس وتدریس میں تبدیلیوں پر اپنے خیالات کا اظہار کیا۔ان کی باتوں کے نمایاں نکات یہ ہیں:
1۔ نئی درسی کتابیں جو تیار کی جائیں گی ان میں آئینی اقدار اور خطے کی روایات کو مد نظر رکھا جائے گا ۔اس سے ہمارے بچوںکو عالمی شہریت کے لئے تیار کرنے میں مدد ملے گی۔
2۔ درس وتدریس کو اسسمنٹ کے ساتھ جوڑا جائے گا۔اس کی سفارش این ای پی 2020 میں کی گئی ہے۔پالیسی میں جامع ترقی اور طلبا کے 360 – ڈگری پروگریس اسسمنٹ کا تذکرہ کیا گیا ہے۔اس پر عمل درآمد کے لئے نئی اور اختراعی درس وتدریس کو اختیار کیا جائے گا۔
3۔ مسابقت پر مبنی درسی کتب کی ضرورت ہے تاکہ طلبا میں مسابقت اور ہنر مندیوں کو ڈیولپ کیا جاسکے ۔اس بات کو ملحوظ خاطر رکھتے ہوئے کہ ہر ایک بچہ منفرد ہے ،درسی کتابیں اسی حساب سے تیار کی جانی چاہئیں۔ ہر ایک بچے کی ہمہ جہت ترقی کو یقینی بنانے کے لئے درسی کتابوںمیں بچوں کے سماجی اور جذباتی تصور کے ساتھ لچک ہونی چاہئے ۔
4۔ این سی ایف چار طرح کے بین ارتباطی نصاب تیار کرے گا ۔ ایک ایسا نصابی فریم ورک تیار کرنا ہے ، جسے آزاد مفکرین کو پیداکرنے میں مدد ملے ۔
جناب ایس راج کمار نے اپنے اسکول میں کی جانے والی نصابی اور تدریسی اصلاحات کا ذکر کیا۔چنداہم نکات درج ذیل ہیں:
1۔ انہوں نے اپنے تدریسی اسٹائل میں این سی ایف 2005 کے رہنما اصو لوں کو شامل کرنے کی کوشش کی ہے۔ اسکول لرننگ سے باہر علم کو مربوط کیا ہے۔ درسی کتابوں سے ہٹ کر بھرپور نصاب فراہم کیا ہے۔
2۔ سائنس ریسرچ پروجیکٹس- کلاس 8 اور کلاس 9 کے طلبا کے لئے تحقیق کے طریق کار کا تعارف کرایا گیا،جس میں ایک مفروضہ وضع کیا جاتا ہے۔ ڈیٹا کی تحقیق اور تجزیہ کیاجاتا ہے اور بالآخر اس کا حل پیش کیا جاتا ہے ۔
3۔ سائنسی مزاج پیدا کرنے کے لئے ریسرچ پروجیکٹوں شروع کئے جانے چاہئیں،جس سے تجزیاتی ،منطقی اورتنقیدی سوچ کی حوصلہ افزائی ہوتی ہے۔انہوں نے ایکشن طرزپر ایک سال میں ایک ریسرچ پروجیکٹ کرنے کی سفارش کی تاکہ طلبا مسئلے کے ساتھ زندگی گزاریں اور اس کو بہتر طور پر سمجھیں۔اس سے ان کے اندر مسئلے حل کرنے کی صلاحیتیں پید ا ہوتی ہیں۔ مثال کے طور پر ان کے طلبا نے واٹر آڈٹ میں حصہ لیا ، انہوں نے پانی کے رساؤ کی جانچ کی اور بیداری پیدا کی ۔اس کے بعد انہوں نے پانی رِسنے کی جگہ کو درست کردیا اوراس طرح سے پانی کی بربادی کو کم سے کم کردیا۔
پروفیسر انجم سیبیا نے ہر ایک مرحلے اور اسکولی تعلیم میں سیکھنے کے عمل کے لحاظ سے این ای پی 2020 میں اہم سفارشات کا تذکرہ کیا۔
وزارت خزانہ
 ’گورنمنٹ آف انڈیا فلوٹنگ ریٹ بونڈ 2028‘،  ’6.54 فیصد جی ایس 2032‘، اور  ’6.95 فیصد جی ایس 2061‘ کی فروخت کے لئے نیلامی
نئی دہلی، 21/فروری 2022 ۔
بھارت سرکار نے یکساں قیمتوں کے طریقہ کار کو بروئے کار لاتے ہوئے قیمت پر مبنی نیلامی کے توسط سے مشتہر رقم 4000 کروڑ روپئے  کے عوض  ’گورنمنٹ آف انڈیا فلوٹنگ ریٹ بونڈ 2028‘،  یکساں قیمت کے طریقہ کار کو بروئے کار لاتے ہوئے قیمت پر مبنی نیلامی کے ذریعے مشتہر رقم 13000 کروڑ روپئے  کے عوض ’6.54 فیصد سرکاری سکیورٹی 2032‘،  یکساں قیمت کے طریقہ کار کو بروئے کار لاتے ہوئے قیمت پر مبنی نیلامی کے ذریعے مشتہر رقم 6000 کروڑ روپئے  کے عوض سرکاری سکیورٹی 2061 کا 6.95 فیصد، فروخت  کا اعلان کیا ہے۔ حکومت ہند کو یہ اختیار حاصل ہوگا کہ وہ کسی ایک یا ایک سے زیادہ سکیورٹی / سکیورٹیز کے عوض 2000 کروڑ روپے تک کا اضافی سبسکرپشن برقرار رکھے۔ یہ نیلامی جمعہ بتاریخ 25 فروری، 2022 کو ریزرو بینک آف انڈیا، ممبئی آفس، فورٹ، ممبئی کے ذریعے منعقد کی جائے گی۔
تمسکات کی فروخت کی نوٹیفائڈ رقم کا پانچ فیصد تک کا حصہ سرکاری تمسکات کی نیلامی میں غیرمقابلہ جاتی بولی کی سہولت سے متعلق اسکیم کے مطابق اہل افراد اور اداروں کو مختص کیا جائے گا۔
نیلامی کے لیے مقابلہ جاتی اور غیر مقابلہ جاتی دونوں کو ریزرو بینک آف انڈیا کے کور بینکنگ سولیوشن  نظام پر 25 فروری، 2022 کو الیکٹرانک شکل میں داخل کیا جائے۔ غیر مقابلہ جاتی بولیوں کو صبح ساڑھے دس بجے اور صبح 11 بجے کے درمیان داخل کیا جائے اور مقابلہ جاتی بولیوں کو صبح ساڑھے دس بجے اور صبح ساڑھے گیارہ بجے کے درمیان داخل کیا جائے۔
نیلامیوں کے نتائج کا اعلان 25 فروری ، 2022  کو کیا جائے گا اور کامیاب بولی لگانے والوں کی طرف سے ادائیگی 28 فروری، 2022  کو کی جائے گی۔
یہ تمسکات بھارتی ریزرو بینک کی طرف سے بمطابق سرکلر نمبر RBI/2018-19/25مورخہ 24 جولائی، 2018 ، جیساکہ وقتاً فوقتا ً ترمیم کی گئی ہے کی طرف سے جاری مرکزی سرکار کے تمسکات نے جب جاری کیے گئے لین دین سے متعلق رہنما خطوط کے مطابق جب جاری کیے گئے تجارت کے لیے اہل ہوں گے۔
جل شکتی وزارت
حق آسائش  قانون 1882 میں ترمیم
نئی دہلی، 4/ اپریل 2022 ۔ دستیاب معلومات کے مطابق ملک کے کچھ علاقوں میں، متعدد طرح کے استعمال کے لئے تازہ پانی کی مانگ میں اضافہ کے سبب لازم ہوئی مسلسل نکاسی بارش کی بے ترتیبی، بڑھی ہوئی آبادی، صنعت کاری و شہر کاری وغیرہ، حق آسائش قانون 1882 کے کچھ التزامات کے سبب کچھ جگہوں پر یعنی گھریلو اور زرعی مقاصد کے لئے زمین مالکان کے ذریعے زیر زمین پانی کے حد سےزیادہ نکالے جانے کے سبب ملک کے کچھ علاقوں میں زیرزمین پانی کی سطح گرتی جارہی ہے۔
اگرچہ پانی ایک ریاستی موضوع ہے، تاہم مرکزی حکومت نے زیر زمین پانی کے تحفظ اور بندوبست کے لئے متعدد اہم اقدامات کئے ہیں، جن میں ملک میں رین واٹر ہارویسٹنگ یعنی بارش کے پانی کو جمع کرنے کے کام کا مؤثر طریقے سے نفاذ شامل ہے۔ ان اقدامات کی جانکاری کے لئے درج ذیل لنک کو دیکھا جاسکتا ہے:
URL:http://jalshakti-dowr.gov.in/sites/default/files/Steps_to_control_water_depletion_Feb2021.pdf
ماحولیات  قانون 1986 کے تحت زیر زمین پانی کو نکالنے کے کام کو ریگولیٹ اور کنٹرول کرنے کے مقصد سے مرکزی زیر زمین پانی اتھارٹی  کا قیام عمل میں لایا گیا ہے۔ آبی وسائل، دریاؤں کی ترقی اور گنگا کے احیاء کے محکمہ نے 24 ستمبر 2020 کو زیر زمین پانی کو نکالے جانے کے عمل کو ریگولیٹ اور کنٹرول کرنے کے لئے تازہ ترین رہنما ہدایات جاری کی ہیں۔ ان رہنما ہدایات میں زرعی شعبے میں زیر زمین پانی کے پائیدار بندوبست کے لئے شراکت داری پر مبنی نقطہ نظر کی وکالت کی گئی ہے، فصل روٹیشن ، جن میں زیر زمین پانی پر ضرورت سے زیادہ انحصار میں کمی لانے کے لئے فصل روٹیشن، فصل تنوع کاری اور دیگر اقدامات شامل ہیں۔ سی جی ڈبلیو اے 20 ریاستوں / مرکز کے زیر انتظام علاقوں میں زیر زمین پانی کے ریگولیشن کا کام کرتی ہے، جبکہ باقی ماندہ ریاستوں / مرکز کے زیر انتظام علاقوں میں ریگولیشن کا یہ کام متعلقہ ریاستی حکومتوں / مرکز کے زیر انتظام علاقہ کی انتظامیہ کے ذریعے انجام دیا جاتا ہے۔
یہ اطلاع جل شکتی کے وزیر مملکت جناب بشویشور ٹوڈو نے آج راجیہ سبھا میں ایک تحریری جواب میں دی۔
نوجوانوں کے امور اور کھیل کود کی وزارت
کھیل کے مرکزی وزیر جناب انوراگ ٹھاکر اور کھیل کے وزیر مملکت جناب نست پرمانک ٹوکیو اولمپک کے لئے ہندوستانی ایتھیلیٹوں کے پہلے جتھے کو دہلی سے روانہ کریں گے
اب جبکہ ٹوکیو اولمپک کے شروع ہونے میں ایک ہفتہ کا وقت باقی رہ گیا ہے، آج نئی دہلی کے اندرا گاندھی بین الاقوامی ہوائی اڈے پر منعقد ایک الوداعی تقریب میں ہندوستان سے ایتھیلیٹوں کے پہلے جتھے کو ٹوکیو کے لئے روانہ کیا جائے گا۔کل 88 ممبروں کے اس گروپ میں جس میں 54 ایتھیلیٹ ، معاون اسٹاف اور بھارتیہ اولمپک سنگھ کے نمائندے شامل ہیں، کو ایک تقریب میں نوجوانوں کے امور و کھیل کے مرکزی وزیر جناب انوراگ سنگھ ٹھاکر اور نوجوانوں کے امور و کھیل وزیر مملکت جناب نست پرمانک کے ذریعے روایتی طورپر رخصت کیا جائے گا۔اس تقریب میں ان کے ساتھ بھارتیہ اولمپک سنگھ کے صدر جناب نریندر دھرو بترا ، بھارتیہ اولمپک سنگھ کے جنرل سیکریٹری جناب راجیو مہتہ اور ہندوستانی کھیل اتھارٹی کے ڈائریکٹر جنرل جناب سندیپ پردھان بھی موجود رہیں گے۔
8 کھیلوں –تیر اندازی، ہاکی، بیڈ منٹن، ٹیبل ٹینس ، جوڈو، جمناسٹک اور ویٹ لفٹنگ سے جڑے کھلاڑی اور معاون اسٹاف آج نئی دہلی سے روانہ ہوں گے۔اس میں ہاکی کا گروپ سب سے بڑا ہوگا۔
ایتھیلیٹوں کی حفاظت کو یقینی بنانے کے مقصد سے اس پروگرام میں حصہ لینے والے تمام معزز شخصیتوں کو اپنا کووڈ ٹیسٹ کرانا ہوگا۔صرف نگیٹیو رپورٹ والے اشخاص ہی اس پروگرام میں شامل ہو سکیں گے۔اس موقع پر سوشل ڈسٹنسنگ کے بھی تمام اقدامات کئے گئے ہیں۔
کل 127ایتھیلیٹوں نے اولمپک کے لئے کوالیفائی کیا ہے، جو کہ ریو اولمپک کےلئے کوالیفائی کرنے والے117 ایتھیلیٹوں کی تعداد سے زیادہ ہیں اور یہ ایک ریکارڈ ہے۔
خواتین اور بچوں کی ترقیات کی وزارت
نیشنل کریچ اسکیم
نئی دہلی،9فروری ،2022
ملک میں گزشتہ تین برسوں میں کام کرنے والے ماؤں کے بچوں کےلئے نیشنل کریچ اسکیم کے تحت چلائے جانے والے کریچوں کی تعداد مندرجہ ذیل ہے:
|
|
سال کے دوران
|
|
کریچوں کی تعداد
|
|
2017-18
|
|
18040
|
|
2018-19
|
|
8018
|
|
2019-20
|
|
6458
میٹرنٹی بینیفٹ ایکٹ ،2017 کے تحت پچاس یا اس سے زیادہ ملازمین والے ہر ادارے کو ایک مقررہ فاصلے کے اندر کریچ کی سہولت کا ہونا ضروری ہے۔ کانوں اور سرکس کے علاوہ دیگر اداروں کےلئے میٹرنٹی بینیفٹ ایکٹ کے تحت مناسب ریاستی حکومتوں کو اس قانون کے مقاصد کےلئے قواعد وضع کرنے کی ضرورت ہے،جس میں دیگر باتوں کے ساتھ ساتھ کریچ میں مہیا کی جانے والی سہولیات اور خدمات کا تعین کرنا شامل ہے۔اس سلسلے میں لیبر اور روزگار کی وزارت پہلے ہی سبھی ریاستی حکومتوں سے 17.11.2017 کو اس سلسلے میں اپیل کرچکی ہے۔ اس کے علاوہ خواتین ا ور بچوں کی ترقی کی وزارت نے وقت بر وقت ریاستوں اور مرکز کے زیر انتظام علاقوں کو مختلف پہلوؤں پر ہدایات بھی جاری کی ہیں،جس میں دیگر باتوں کے ساتھ ساتھ کریچوں میں مہیا کی جانے والی طے شدہ سہولیات اور خدمات کے بارے میں کمیونٹی کے درمیان بیداری پیدا کرنے بھی شامل ہے۔
اس سلسلے میں ،02.11.2018 کو ایک بات چیت میں میٹرنٹی بینیفٹ  ایکٹ 2017 کے تحت کریچ چلانے کےلئے نیشنل مینی مم گائڈلائنس تشکیل دیتے ہوئے ریاستوں ،مرکز کے زیرانتظام علاقوں ،محکموں اور وزارتوں کو مشورہ دیا گیا تھا کہ کس طرح مناسب انتظامات کے ساتھ ماڈل کریچ سہولیات پیش کی جائیں اور کریچ سہولیات کے سلسلے میں کمیونٹی میں بیداری لانے کےلئے اور کس طرح کام کرنے والی ماؤں کو ان سہولیات کا فائدہ اٹھانے کے لئےحوصلہ افزائی کی جائے۔اس کے علاوہ 04.05.2021 کو ریاستوں /مرکز کے زیر انتظام علاقوں کو کریچ سہولیات کو یقینی بنانے اور متعلقہ خواتین کو میٹرنیٹی بینیفٹ ایکٹ کے قانونی ضابطوں کے تحت ایک دن میں چار دوروں اور آرام کرنے کے لئے وقفوں کی سہولیات دئے جانے کےسلسلے میں ایک خط جاری کیا گیا۔ایسی فرموں کے سلسلے میں جہاں پچاس سے زیادہ ملازمین ہوں اور کریچ قائم ہوں ،کا کوئی ڈاٹا بنیادی طورپر نہیں رکھا جاتا ہے۔
کریچ چلانے اور جاری رکھنے کا فیصلہ ریاستی حکومتوں اور مرکز کے زیر انتظام علاقوں کے ذریعہ تصدیق اورمعائنہ کی بنیاد پر کیا جاتا ہے۔ خواتین اور بچوں کی ترقی کی وزارت، حکومت ہند، ریاستوں اور مرکز کے زیر انتظام علاقوں کو ان سے ضروری دستاویزات اور معلومات کے ساتھ تائید شدہ تجاویزحاصل کرنے پر ہی فنڈ جاری کرتی ہے۔
‘کام کرنے والی ماؤں کے بچوں کے لیے قومی کریچ اسکیم’ کے مناسب نفاذ کے لیے حکومت کی طرف سے اٹھائے گئے اقدامات میں کریچوں کے معائنہ کے ذریعے نگرانی، ان کے کاموں کی تصدیق، ریاستوں اور مرکز کے زیر انتظام علاقوں کے متعلقہ حکام کے ساتھ بات چیت اور میٹنگوں، ویڈیو کانفرنسوں کے ذریعے فالو اپ شامل ہیں۔
یہ معلومات خواتین اور بچوں کی ترقی کی مرکزی وزیر محترمہ اسمریتی زوبین ایرانی نے آج راجیہ سبھا میں ایک تحریری جواب میں دی۔
وزیراعظم کا دفتر
وزیراعظم کل این سی سی ریلی میں شرکت کریں گے
نئی دہل۔27؍جنوری۔وزیراعظم جناب نریندر مودی کل نئی دہلی میں کریپّا پریڈ گراؤنڈ میں نیشنل کیڈٹ کور  ریلی میں شرکت کریں گے۔
اس موقع پر وزیراعظم این سی سی کے مختلف دستوں کی طرف سے گارڈآف آنر کامعائنہ کریں گے اور مارچ پاسٹ کا جائزہ لیں گے۔ کلچرل پروگرام کے ساتھ ساتھ این سی سی کے کیڈٹ وزیراعظم کے سامنے ایڈوینچر کھیل کود، موسیقی او رپرفارمنس آرٹس میں اپنی صلاحیتوں کا اظہار کریں گے۔
وزیراعظم قابل تعریف این سی سی کیڈٹوں میں ایوارڈ تقسیم کریں گے اور بعد میں ان سے خطاب کریں گے۔
ہر سال این سی سی کے سینکڑوں کیڈٹ یوم جمہوریہ کے کیمپ کیلئے نئی دہلی آتے ہیں، پچھلے سال وزیراعظم نے این سی سی کی ریلی سے خطاب کرتے ہوئے قدرتی آفات کے وقت راحت رسانی اور بچاؤ کارروائیوں میں ان کی کوششوں کی تعریف کی تھی اور سوچھ بھارت ابھیان کے فروغ میں ان کی کوششوں کو سراہا تھا۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-368
(Visitor Counter : 64